****

 **จดหมายข่าว องค์การบริหารส่วนตำบลแม่กัวะ**

  **159 หมู่ที่ 3 ตำบลแม่กัวะ อำเภอสบปราบ จังหวัดลำปาง 52170**

 **โทรศัพท์ /โทรสาร 0-5424-2035 ต่อ 12**

 เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงฉบับที่ ๕ พ.ศ. ๒๕๔๖ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมใบอนุญาตตลอดจนรายได้อื่นตามที่กฎหมายกำหนด

 ดังนั้น เพื่อให้การจัดเก็บรายได้ขององค์การบริหารส่วนตำบลแม่กัวะ เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลแม่กัวะ ประจำปี พ.ศ. ๒๕๖๑ ประเภทใดประเภทหนึ่งหรือหลายประเภท ดำเนินการ ดังนี้

1. **ภาษีโรงเรือนและที่ดิน**

ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ 2 มกราคม ๒๕๖๑ ถึงวันที่ ๒๘ กุมภาพันธ์ ๒๕๖๑

 **๒. ภาษีบำรุงท้องที่**

ให้เจ้าของที่ดินผู้ครอบครองที่ดินยื่นแบบแสดงรายการและชำระ ภาษี ตั้งแต่วันที่ ๒ มกราคม ๒๕๖๑ ถึงวันที่ ๓๐ เมษายน ๒๕๖๑

 **๓. ภาษีป้าย**

ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลแม่กัวะ ให้ยื่นแบบแสดงรายการภาษีป้ายตั้งแต่วันที่ ๒ มกราคม ๒๕๖๑ ถึงวันที่ ๓๑ มีนาคม ๒๕๖๑

 อนึ่ง ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ กองคลัง องค์การบริหารส่วนตำบลแม่กัวะ อำเภอสบปราบ จังหวัดลำปาง ในวันและเวลาราชการตามกำหนดระยะเวลาดังกล่าวข้างต้น

 จึงประชาสัมพันธ์มาเพื่อทราบ